S-1007/2022

Mál þetta sem dómtekið var í dag höfðaði Lögreglustjórinn á Suðurnesjum með ákæru 20. maí sl. á hendur ákærða A-x-x W-x-x, [...], [...], Reykjanesbæ: „fyrir eftirfarandi brot á umferðarlögum:

I.

Með því að hafa sunnudaginn 24. janúar 2021 ekið bifreiðinni [...] eftir Grænásbraut í Reykjanesbæ, án þess að hafa öðlast ökuréttindi og undir áhrifum ávana-og fíknefna (í blóði mældist amfetamín 80 ng/ml) og því ekki fær um að stjórna bifreiðinni örugglega.

Telst brot þetta varða við 1. og 2. mgr. 50. gr. og 1. mgr. 58. gr., allt sbr. 95. gr. umferðarlaga nr. 77/2019.

I I.

Með því að hafa föstudaginn 5. mars 2021 ekið bifreiðinni [...] eftir Reykjanesbraut, á 147 km/klst. hraða, að teknu tilliti til vikmarka, þar sem leyfður hámarkshraði var 90 km/klst., án þess að hafa öðlast ökuréttindi og undir áhrifum ávana-og fíknefna (í blóði mældist amfetamín 45 ng/ml) og því ekki fær um að stjórna bifreiðinni örugglega.

Telst brot þetta varða við 3. mgr. 37. gr.,1. og 2. mgr. 50. gr. og 1. mgr. 58. gr., allt sbr. 95. gr. umferðarlaga nr. 77/2019.

III.

Fyrir umferðarlagabrot, með því að hafa þriðjudaginn 13. apríl 2021 ekið bifreiðinni [...] eftir Reykjanesbraut, án þess að hafa öðlast ökuréttindi og á 117 km/klst. hraða, að teknu tilliti til vikmarka, þar sem leyfður hámarkshraði var 90 km/klst..

Telst brot þetta varða við 3. mgr. 37. gr. og 1. mgr. 58. gr., allt sbr. 95. gr. umferðarlaga nr. 77/2019.

IV.

Fyrir umferðarlagabrot, með því að hafa fimmtudaginn 3. júní 2021 ekið bifreiðinni [...]eftir Reykjanesbraut í Reykjanesbæ, án þess að hafa öðlast ökuréttindi og undir áhrifum ávana- og fíknefna (í blóði mældist amfetamín 360 ng/ml) og því ekki fær um að stjórna bifreiðinni örugglega.

Telst brot þetta varða við 1. og 2. mgr. 50. gr. og 1. mgr. 58. gr., allt sbr. 95. gr. umferðarlaga nr. 77/2019.

V.

Fyrir umferðarlagabrot, með því að hafa mánudaginn 2. ágúst 2021 ekið bifreiðinni [...] eftir Hjallavegi í Reykjanesbæ, án þess að hafa öðlast ökuréttindi og undir áhrifum ávana- og fíknefna (í blóði mældist amfetamín 305 ng/ml) og því ekki fær um að stjórna bifreiðinni örugglega.

Telst brot þetta varða við 1. og 2. mgr. 50. gr. og 1. mgr. 58. gr., allt sbr. 95. gr. umferðarlaga nr. 77/2019.

VI.

Fyrir umferðarlagabrot, með því að hafa þriðjudaginn 10. ágúst 2021 ekið bifreiðinni [...] eftir Grænásbraut í Reykjanesbæ, án þess að hafa öðlast ökuréttindi og undir áhrifum ávana- og fíknefna (í blóði mældist amfetamín 285 ng/ml) og því ekki fær um að stjórna bifreiðinni örugglega.

Telst brot þetta varða við 1. og 2. mgr. 50. gr. og 1. mgr. 58. gr., allt sbr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttinda, sbr. 101. gr. umferðarlaga nr. 77/2019.“

I.

Ákærði mætti ekki við þingfestingu málsins og hafði ekki boðað forföll en ákæra var birt í Lögbirtingarblaði 2. ágúst 2022. Óvíst er um dvalarstað ákærða en hann er talin vera í Póllandi. Af þessu virtu þykir rétt að beita heimild 3. mgr. 156. gr. sakamálalaga nr. 88/2008.

Ákærði er fæddur í apríl 1994 og hefur samkvæmt framlögðu sakavottorði ekki áður sætt refsingu. Þykir refsing ákærða samkvæmt 1. mgr. 95., sbr. 1. mgr. 98. gr. umferðarlaga nr. 77/2019, hæfilega ákveðin 1.330.000 króna sekt til ríkissjóðs, sem greiðist innan fjögurra vikna frá birtingu dóms þessa að telja, en vararefsing skal vera fangelsi í 44 daga.

Með vísan til framangreinds þykir, í samræmi við kröfugerð ákæruvalds og með vísan til 99. og 101. gr. umferðarlaga nr. 77/2019, rétt að svipta ákærða ökurétti í 3 ár og 6 mánuði frá birtingu dóms þessa að telja.

Samkvæmt úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða allan sakarkostnað. Ákærði dæmist því til að greiða útlagðan kostnað vegna rannsókna á lífsýnum, samtals 542.701 krónu.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærði greiði 1.330.000 króna sekt til ríkissjóðs, sem greiðist innan fjögurra vikna frá birtingu dóms þessa að telja, en vararefsing skal vera fangelsi í 44 daga.

Ákærði er sviptur ökurétti í 3 ár og 6 mánuði frá birtingu dóms að telja.

Ákærði greiði 542.701 krónu í sakarkostnað.

Ó-kk-nf E-kk-nf J-kk-nf